**Տիտա Մարելյո**, իսկական անունը Անա Մարելյո (իսպ․՝ Tita Merello, Laura Ana Merello հոկտեմբերի 11, 1904(1904-10-11), Բուենոս Այրես, Արգենտինա - դեկտեմբերի 24, 2002(2002-12-24)[…], Բուենոս Այրես, Արգենտինա), արգենտինացի դերասանուհի, տանգո պարող, երգչուհի։ Արգենտինական կինոյի ոսկե դարաշրջանի (1940-1950-ական թթ.), խոշորագույն աստղերից մեկը։ Նաև նկարահանվել է Մեքսիկայում։

Կենսագրություն
--------------

Ծնվել է հին Սան Տելմո քաղաքում, աղքատ ընտանիքում։ Յոթ ամսականում կորցրել է հորը, հինգ տարեկան հասակում մայրը նրան հանձնել է մանկատուն։ Մանկուց Ուրուգվայում աշխատել է ծառայողուհի, սակայն երբ նրա մոտ ախտորոշել են տուբերկուլյոզ հիվանդությունը, ապրել է հովվի խուտորում, օգնելով տվյալ ընտանիքին։ Դպրոց չի հաճախել, բայց սովորել է կարդալ և գրել։

1917 թվականից աշխատել է տեղի թատրոնի երգչախմբում։ 1920 թվականին խաղացել է մայրաքաղաքային Teatro Avenida թատրոնում։ 1923 թվականին ընդունվել է Բուենոս Այրեսյան Teatro Maipo թատրոն, որտեղ առաջին անգամ երգել է իր առաջին տանգոն Trago Amargo (Դառը կում)։ Սկսել է հանդես գալ դրամատիկ դերերում։ 1927 թվականին առաջին անգամ ձայնագրվել է երկու երգ, իսկ 1929 թվականին առաջին սկավառակը։ Նաև ինքնուրույն գրել է մի քանի տանգոյի տեքստեր։ Մամուլում հրատարակել է բանաստեղծություններ և խրոնիկական նշումներ։ Որպես կինոդերասանուհի առաջին անգամ հանդես է եկել արգենտինական առաջին ձայնային Տանգո (1933) ֆիլմում, հանդես գալով գլխավոր Լիբերկա Լամարկի դերում։

Որոշ տեղեկությունների համաձայն Մարելյոն նկարահանվել է նաև համր ֆիլմում, 1928 թվականին, բայց տվյալ ֆիլմը չի պահպանվել։ Նրա դրամատիկական դերերից առավել տպավորիչ է եղել Ֆիլումենա Մարտուրանո դերը, Էդուարդ Դե Ֆիլիպոի համանուն ֆիլմում։ Խաղացել է Խասինտո Բենավենտեի պոեմներում։ 1940-ական թվականներին շրջագայել է Իսպանիայում, Հյուսիսային և Հարավային Ամերիկայում։ 1946 թվականին նկարահանվել է Մեքսիկայում, ավելի ուշ 1955-1958 թվականներին ապրել է այնտեղ, Մերիան Ֆելիքսի, Լիբերտադ Լամարկեի նման խոշոր դերակատարների հետ։

1958 թվականին վերադառնալով Բուենոս Այրես, նկարահանվել է մի շարք հայտնի ֆիլմերում, հայտնի դերասան, երգիչ և կինոռեժիսոր Ուգո դել Կարիլիայի հետ միասին։ 1972 թվականին հրապարակել է իր ինքնակենսագրական գիրքը։

1985 թվականից սկսած չի նկարահանվել ֆիլմերում։ 1992 թվականից սկսած այլևս չի ձայնագրել երգեր, և 1994 թվականից հետո չի աշխատել հեռուստատեսությունում։ 1996 թվականին նրան Ազգային գեղարվեստական հիմնադրամի կողմից շնորհվել է մրցանակ, որը նա փոխանցել է մանկական հիվանդանոց։

Մահացել է քնած ժամանակ, սրտի կաթվածից։ Թաղված է մայրաքաղաքի Լա Չակարիտա գերեզմանատանը։

Ստեղծագործական կյանք
--------------------

Նկարահանվել է 33 ֆիլմերում, մասնակցել է 20 թատերական ներկայացումների, ակտիվորեն աշխատել է ռադիոյում և հեռուստատեսությունում, ձայնագրել է ավելի քան 80 երգ։

Կինոմրցանակներ
--------------

* Կնոջ հինգ դեմքերը (1947 թվական)
* Կղզիաբնակ (1951 թվական)
* Ընկեցիկ (1954 թվական)

Տես նաև
-------

* Արգենտինայի կինեմատոգրաֆիա
* Արգենտինական տանգո

Ծանոթագրություններ
------------------

1. 1 2 3 4 5 6 7  cinenacional.com (իսպ.) — 2001.
2. 1 2 3 4  todotango.com (իսպ.)
3. 1 2  Discogs — 2000.
4. 1 2  cinenacional.com (իսպ.) — 2001.
5. 1 2
6. ↑  «Հայերեն օնլայն բառարան - Bararan Online». *bararanonline.com*. Վերցված է 2017 թ․ հոկտեմբերի 17-ին.
7. ↑  «Ռուս-հայերեն բառարան, Արարատ Սահակի Ղարիբյան - Подкидыш». *www.nayiri.com*. Վերցված է 2017 թ․ հոկտեմբերի 17-ին.

Գրականություն
-------------

* Romano N. Se dice de mí, la vida de Tita Merello. Buenos Aires: Ed. Sudamericana, 2001 (заглавие книги — название милонги, исполнявшейся актрисой в фильме *Рынок*, 1955, и ставшей знаменитой)
* Cabrera G. Tita Merello: el mito, la mujer y el cine. Buenos Aires: Ed. Marcelo Héctor Oliveri, 2006
* Delgado J. Tita Merello, la morocha argentina. Buenos Aires: Aguilar, 2006
* Nisenson A. Corazón en llamas: Tita Merello. Buenos Aires: Ed. Deldragón, 2007

Արտաքին հղումներ
----------------

* Персональная страница Արխիվացված 2007-03-19 Wayback Machine(իսպ.)
* На сайте кино Аргентины(չաշխատող հղում)
(իսպ.)
* Театральная карьера(իսպ.)
* Дискография
* На сайте *Танго от А до Я* Արխիվացված 2010-02-25 Wayback Machine(անգլ.)
* На сайте Клуб Танго Արխիվացված 2007-04-26 Wayback Machine(ռուս.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Տիտա Մերելյո» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Յանդեքս երաժշտություն |
|  |
| Թեմատիկ կայքեր | ČSFD · Discogs · Internet Movie Database · MusicBrainz · Find A Grave |
|  |
| Չափորոշչային վերահսկողություն | BNE: XX1317710 · GND: 135133483 · ISNI: 0000000114494812 · LCCN: nr98039481 · VIAF: 79983638 · WorldCat VIAF: 79983638 |

 |